open-index/open-wikipedia-markdown huggingface dataset:
Caspar Herman Storm

**Caspar Herman von Storm** (født 9. februar 1718 i Trondhjem, død 12. mars 1777 på Fyn) var en dansk-norsk offiser og stiftamtmann.

Han var sønn av oberst Christian Ulrik Storm og Helene Margrethe født von Hausmann. Storm studerte ved Sorø Akademi, ble løytnant i 1735, kaptein i 1740 og avanserte videre til premiermajor i 1756 i det *Nordenfjældske Gevorbne Infanteriregiment*. Deretter ble han stiftamtmann i Christiania. I 1753 overtok han ledelsen for Nøstetangen glassverk, hvoretter bedriften gikk inn i sin glansperiode.  

## Familie
Etter morens død i 1764 arvet han betydelige midler, hvilket, kombinert med embedet, hjalp ham til å spille en ledende rolle blant Christianiapatrisiatet. I 1754 giftet han seg med Ide Sophie Mangelsen (1736–1766), datter av generalløytnant Johan Mangelsen. Med henne fikk han døtrene: 
* Catharine (1756–1802), gift med Frederik Anton lensgreve Wedel-Jarlsberg (1748–1811)
* Helene Magdalene (1755–1808) gift med hoffmarskal hos Christian VII, Henrik Christopher Frederik Bielke (1739–1789). 

Siden ektet han Margrethe von Heinen (1730–1805), datter av Ulrik Frederik von Heinen, til Ulriksholm (1695–1761).

## Samler
Storm var en velstudert, kultivert og kunnskapsrik mann med et bibliotek på  skinnbind med eget superexlibris som dekorasjon i ryggfeltene.  Han interesserte seg for opprettelsen av en høyere undervisningsanstalt i Christiania, førte et kostbart hus og hadde stor byggelyst. I 1772 gikk han fallitt og måtte oppgi sine embeter, hvoretter han reiste til København. Biblioteket, matematiske instrumenter, naturalier, mineraler og konkylier ble solgt på auksjon i Christiania den 23. november 1772. Sine siste leveår tilbrakte han på familien Heinens herregård Kejrup på Fyn, hvor han døde den 12. mars 1777.   

Han har fått *Caspar Storms vei* i Oslo oppkalt etter seg.

## Referanser
Milangela Rosales

**Milangela Rosales** (født 21. februar 1987) er en venezuelansk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 55 på 20 kilometer kappgang. 

## Referanser

## Eksterne lenker
*
Vestnes (Mandal)

**Vestnes** er et boligstrøk i Mandal i Lindesnes kommune i Agder. Strøket er arealmessig ganske stort, men befolkningstettheten ganske lav siden omtrent alt av boligene er eneboliger eller rekkehus, og mye av arealet er dekket av Idrettsparken, samt fra tidligere av et større industriområde underlagt Båtservice. Neseveien viser den største utstrekningen øst-vest, mens Middelfarts gate viser største utstrekning nord-sør. Bykjernen ligger i øst, mens Furulunden og sentrums-skoleområdene ligger i sør.

## Historie
Vestnes har sitt navn fra Vestnes gård, som hadde bykjernen i øst og strakk seg til fjorden i vest.

På slutten av 1800-tallet drev Edward Salvesen Vestnes Gård som var et mønsterbruk med grisehus, fjøs og store områder dyrket mark. Neseveien (utledet av Vestnesveien) gikk som eneste vei gjennom eiendommen, fra byen til en idrettsplass ytterst ved fjorden. I 1917 solgte han gården til Mandal kommune. Dette var et tiltak fra kommunen rettet mot fremtiden, siden Vestnes gård lå i Halse og Harkmark kommune inntil 4 år senere hvor Mandal kommune fikk utvidet grensene sine (med nettopp bl.a. Vestnes) samtidig som den fikk bystatus. Kommunens plan var boligbygging, noe man begynte med allerede i mellomkrigstiden. Området øst for dagens Fridtjof Nansens vei (ringveien) ble bebygd først, naturlig nok siden dette var nærmest sentrum.

Under andre verdenskrig var det flyplass på Vestnessletta. Allerede 12. april 1940 landet en tysk Messerschmitt her. Flyplassen ble utbygd med hangar, rullebane og brakker til mannskapene. Det første året av krigen spilte Mandal flyplass på Vestnes en viktig rolle i luftkrigen over Nordsjøen og Sørlandet. Etter at Lista flystasjon sto ferdig sommeren 1941, ble flyplassen i Mandal mindre brukt. Høsten 1949 flyttet Båtservice Verft inn på området, og samme høst signerte verftet kontrakt med Marinen om bygging av én MTB. Dette ble begynnelsen på et langt og viktig industrieventyr i Mandal. Mange båter og skip er bygget ved verftet og mange mandalitter har hatt sin arbeidsplass her. På det meste var det over 450 ansatte samtidig.

Etter krigen skjøt også boligutbyggingen på resten av Vestnes fart. Den siste delen som ble bebygd lå i sør mellom Idrettsparken og Furulunden, det skjedde på 1960-tallet.

## Bebyggelse og sosiologi

Eiendomsmegleren Exbo offentliggjorde i 2014 en undersøkelse de hadde gjort av bebyggelsen og beboerne på Vestnes. Her kom det bl.a. frem at:
* 93 prosent av bebyggelsen Vestnes består av eneboliger, og at 9 av 10 bor i eneboliger.
* Åtte av ti eier sin egen bolig.
* Seks av ti har eiendom med pris over 2,5 millioner kroner.
* Fem av ti har bolig mellom 60-120 kvm.
* Tre av ti er barnefamilier.
Makedoniafronten

**Makedoniafronten**, også kjent som **Salonikafronten** under den første verdenskrig oppsto høsten 1915 som resultat av et alliert forsøk på å kommet Serbia til unnsetning mot fellesoffensiven fra sentralmaktene Tyskland, Østerrike-Ungarn og Bulgaria. Ekspedisjonsstyrkene var imidlertid utilstrekkelige i antall, kom for sent til å kunne avverge erobringen av Serbia, og ble trukket inn i en politisk krise i Hellas («Nasjonalskismaet»). Til slutt stabiliserte stillingen seg i en langstrakt frontlinje fra Albaniakysten mot Adriaterhavet til Strumaelven, hvor en flernasjonal alliert styrke sto mot den bulgarske hæren som holdt stand. Denne fronten med havnebyen Thessaloniki som utgangspunkt, forble stabil tross mindre trefninger fram til den store allierte offensiven i september 1918, som resulterte i at Bulgaria ble tvunget til kapitulasjon og Serbia ble befridd fra sentralmaktene.

## Referanser


## Litteratur
* Esposito, V. (1959) *The West Point Atlas of American Wars, Vol II.* Westport, Cn: Praeger. 
* Falls, C. (1933) *Military Operations Macedonia: From the Outbreak of War to the Spring of 1917.* History of the Great War Based on Official Documents by Direction of the Historical Section of the Committee of Imperial Defence **I** (IVM and Battery Press 1996 ed.) London: HMSO ISBN 0-89839-242-X
* Falls, C. (1935) *Military Operations Macedonia: From the Spring of 1917 to the End of the War.* History of the Great War Based on Official Documents by Direction of the Historical Section of the Committee of Imperial Defence **II** (IWM and Battery Press 1996 ed.) Nashville, TN: HMSO. ISBN 0-89839-243-8
* Hall, R. (2010) *Balkan Breakthrough: The Battle of Dobro Pole 1919.* Indiana University Press. ISBN 0-253-35452-8
* Palmer, A (1965) *The Gardeners of Salonika, The Macedonian Campaign 1915-1918.* London: Andre Deutsch. ISBN 0-23395-748-0
* Palmer, C. (1964) *Return to Salonika** London: Cassel 
* Pope, Stephen & Wheal, Elizabeth-Anne (1997) *The Macmillan Dictionary of The First World War* ISBN 0-333-68909-7
* Wakefield, A; Moody, S. (2004) *Under the Devil's Eye: Britain's Forgotten Army at Salonika 1915-1918.* London: History Press ISBN 0-7509-3537-5

== Eksterne lenker ==
* 
* Balkananlysis.com review of the official British goverment history of the Macedonian Front campaign, *Military Operations Macedonia: Partene 1 & 2
Willie Nordrå

**Willi Nikolai Nordrå** (født 12. september 1916 i Hammerfest, død 20. november 1997 i Oslo) var en norsk illustratør og scenograf. Han arbeidet med maleri, grafikk, skulptur og dokkemakeri. 

Nordrå begynte på Statens håndverks- og kunstindustriskole i Oslo der han studerte under Stinius Fredriksen og Per Palle Storm. Han arbeidet med bokkunst for forlag som Gyldendal, Tiden og Aschehoug og illustrerte flere barnebøker, deriblant Alf Prøysens *[[Musevisa]]* som billedbok, med litografier i 1949 og på nytt med fargerike guasjmalerier i 1959. Fra 1952 arbeidet han frilans som teatermaler, scenograf, dokke- og maskemaker. Nordrå var siden fast ansatt som scenograf i NRK fra 1968. 

Nordrå forfattet også figurteaterstykket *[[Mikko Matti og vennene hans]]* (premiere 1954), også kalt *Eventyret om samegutten Mikko-Matti og vennene hans*. 

Sammen med Gudrun Egemar laget han dukkene som ble benyttet i NRK Fjernsynets programserie *[[Julian Strøms dukketeater]]*.

## Arbeider (utvalg)

### Dekorasjon og dukker
* *[https://tv.nrk.no/program/FBUA62001062/nils-og-blaamann Nils og Blåmann]*, dukketeaterforestilling spilt av Julian Strøms Dukketeater; første gang sendt i NRK 29. mai 1962
* ''Reven som gjeter'', ''Grisen og levemåten hans'' og ''Hanen og reven''; dukketeaterforestilling spilt av Julian Strøms Dukketeater; første gang sendt i NRK 12. mars 1963
* 

## Referanser


## Eksterne lenker
Alexandropoltraktaten

**Alexandropoltraktaten** (Ալեքսանդրապոլի պայմանագիր; Gümrü Antlaşması) var en fredsavtale mellom Den demokratiske republikken Armenia og Tyrkias store nasjonalforsamling som avsluttet den tyrkisk-armenske krigen. Avtalen ble underskrevet den 2. desember 1920, før Republikken Tyrkia ble opprettet. Det var den første avtalen de tyrkiske revolusjonære underskrev med en internasjonalt anerkjent stat. Avtalen ble forhandlet frem mellom Kâzım Karabekir og den armenske utenriksministeren Alexander Khatisyan.

Det tiende punktet i avtalen nevnte at Armenia ga avkall på Freden i Sèvres, som merket opp Wilsonian Armenia.

Det andre punktet anerkjente den nye grensen mellom de to landene Grensen var den samme som ble tegnet opp i Freden i Brest-Litovsk (1918) mellom Den russiske sovjetiske føderative sosialistrepublikk og det osmanske riket. Den demokratiske republikken Armenia hadde tidligere avstått fra freden i Brest-Litovsk, men ble anerkjent etter en væpnet konflikt som endte med Batumtraktaten (1918). I det administrative vakuumet som oppstod etter at de osmanske styrkene ble oppløst på grunn av våpenhvilen i Moudros, ble det opprettet en ny stat i Kars, Den sørvestlige kaukasusrepublikken, ledet av Fakhr al-Din Pirioghlu. Den eksisterte ved siden av den britiske styret som ble grunnlagt under Ententemaktenes innblanding i Transkaukasia. Den ble forkastet i 1919 av den britiske admiralen Somerset Arthur Gough-Calthorpe, etter okkupasjonen av Istanbul. Dette gjorde det mulig for Armenia å fylle disse territoriene.

Alexandropoltraktaten endret grensene for Armeniarepublikken til Ardahan-Kars-grensen, og overga over halvparten av territoriet til Tyrkia. Gjennom traktatens artikkel 11 godtok armenerne at Sèvrestraktaten ble annullert. Samme artikkel bestemte at den armenske regjeringen skulle trekke sine utsendinger i Europa og Amerika, da disse var verktøy for enkelte imperialistiske regjeringer og krefter. Grunnen for det militære nederlaget kom til uttrykk i utgivelsen *Dashnagzoutiun Has Nothing To Do Anymore* av Hovhannes Katchaznouni.

Traktaten ble underskrevet av den armenske regjeringen, og skulle bli ratifisert av parlamentet innen en måned. Dette skjedde ikke da Russiske SFSR okkuperte Armenia og året etter ble traktaten erstattet av Karstraktaten.

## Referanser
Bachke & Co.

**Bachke & Co.** er en handelsbedrift i Trondheim. Selskapet driver eiendomsutvikling, konsulenttjenester innen regnskapsførsel og havarisaker, samt kaiterminal med spedisjon og lagring. Bachke & Co. har tidligere vært en betydelig skipsmeglings- og rederivirksomhet i Trondheim. Firmaet H. & F. Bachke ble etablert av brødrene Halvor og Fritz Bachke i 1861, og de skilte ut megler- og rederivirksomheten under navnet Bachke & Co. i 1872.

## Litteratur
*
*
*

## Eksterne lenker
*
Kölsch (dialekt)

**Kölsch**  []  er en gruppe nært beslektede dialekter av ripuriske språk, som igjen er en gruppe innenfor de sentraltyske språk. Dialektene snakkes i området som dekkes av det tidligere kurfyrstedømmet Köln, fra Neuss i nord til like sør for Bonn, vest for Düren og øst for Olpe i det nordvestlige Tyskland. Kölsch er en av svært få bydialekter i Tyskland, ved siden av f.eks. dialekten som snakkes i Berlin.

## Referanser
Den sveitsiske nasjonalbanken

**Den sveitsiske nasjonalbanken** (tysk: **Schweizerische Nationalbank**) er sentralbanken i Sveits. 

Sentralbanken ble etablert i 1907, og har hovedkontor i Bern og Zürich. Den er et *Aktiengesellschaft* (AG), der ca. 55 % av aksjene eies av Sveits’ kantoner og kantonbanker. De resterende aksjene omsettes i aksjemarkedet. 
 

## Historie
Frankrike, Belgia, Italia og Sveits undertegnet i 1865 en avtale som etablerte Den latinske myntunion. Dette var en valutaunion som hadde som formål å samle flere europeiske lands valuta til en felles valuta. Nasjonalrådmann Joos foreslo i 1879 at retten til å utstede valuta skulle overføres til konføderasjonen, men dette forslaget ble avslått i 1880. Nasjonalrådmann Cramer-Frey foreslo i 1885 å etablere en egen sentralbank, men også dette forslaget ble avslått. 

I 1885 signerte landene i Den latinske myntunion sin tredje avtale, der hvert land er ansvarlig for verdien av den valutaen de utsteder, og i 1891 vedtok Sveits å overføre monopolretten til å utstede pengesedler til konføderasjonen. Et forslag om å etablere en sveitsisk sentralbank ble nedstemt i 1897.

Den 6. oktober 1905 ble sentralbankloven vedtatt (National Bank Act), og 20. juni 1907 var sentralbanken i operativ drift i Basel, Bern, Genève, St. Gallen og Zürich. Sentralbanken fikk enerett til å utstede valuta i 1910.

## Hovedoppgaver
SNB har ansvaret for Sveits' pengepolitikk, og har et helhetlig ansvar for landets økonomi. Hovedmålsettingen er prisstabilitet, dvs. stabil og lav inflasjon. Sammen med målsettingen om økonomisk utvikling gir dette en basis for økonomisk vekst. 

Sentralbanken definerer prisstabilitet som inflasjon lavere enn 2 % pr år. 

## Sentralbanksjef
Pr november 2014 er Thomas Jordan sentralbanksjef. Han har jobbet i sentralbanken siden 1997, og ble sentralbanksjef i 2012.

Visesentralbanksjef er Jean-Pierre Danthine.

## Se også
* Liste over verdens sentralbanker

## Referanser


## Eksterne lenker
* 
*
Unforgettable (TV-serie)

***Unforgettable*** er en amerikansk mysterie- og krim-fjernsynsserie som gikk originalt på tv fra fra 2011 til 2016. Serien ble utviklet av Ed Redlich og John Bellucci, og har Poppy Montgomery i hovedrollen som kriminaletterforsker Carrie Wells, som har en uvanlig detaljert hukommelse. 

I Norge har serien blitt vist på TV3.

## Handling
Carrie Wells er en detektiv fra Syracuse, New York har en sjelden medisinsk tilstand kalt «hypertymesi» som gir henne evnen til å huske alt hun noen gang har sett for eksempel ansikter, samtaler eller ledetråder.

Wells slutter seg motvillig til New York City Police Department, etter at hennes tidligere kjæreste og partner Al Burns ber om hjelp til å løse en etterforskningen. Men det eneste Wells ikke klarer å huske er var som egentlig skjedde den dagen søsteren hennes ble myrdet.

## Skuespillere og karakterer

## Referanser


## Eksterne lenker
*
Kenyas sentralbank

**Kenyas sentralbank** (swahili: **Benki Kuu ya Kenya**) er sentralbanken i Kenya. 

Sentralbanken ble etablert i 1966, etter at East Africa Currency Board (EACB) ble oppløst. 

## Historie
Kenya var britisk koloni fra 1895 til 1963, som Britisk Øst-Afrika. East African Currency Board (EACB) var den enheten som opererte på vegne av Storbritannia i de østafrikanske koloniene, og hadde som hovedoppgave å utstede valuta og opprettholde verdien av den lokale valutaen, i forhold til det britiske pundet. Disse valutaene hadde fast valutakurs mot det britiske pundet. 

På midten av 1960-tallet ønsket Tanzania, Kenya og Uganda å etablere egne sentralbanker, og EACB ble oppløst. Kenyas sentralbank ble etablert ved *Central Bank of Kenya Act* i 1966. Leon Baranski var sentralbankens første sentralbanksjef, fra mai 1966 til mai 1967.

Da Kenya fikk ny grunnlov i 2010 ble sentralbankens selvstendighet og oppgaver definert i grunnlovens §231:
:*«the Central Bank shall not be under the direction or control of any person or authority in the exercise of its powers or performance of its functions.»* 

I 2013 ble sentralbankloven endret, slik at ledelsen av sentralbanken ble delt mellom sentralbanksjefen og styreformannen. Sentralbanksjefen har fortsatt ansvaret for tiltak knyttet til sentralbankens pengepolitiske og inflasjonsmessige målsettinger, mens styreformannen er en administrativ stilling, med ansvar for å lede sentralbanken som virksomhet. 

I november 2013 etablerte Det østafrikanske fellesskap (EAC) sanntidsbetalingssystemet East African Payment System (EAPS), der Kenya deltar. 

## Hovedoppgaver
Sentralbanklovens seksjon 4 og 4A definerer sentalbankens hovedoppgaver:
* Formulere og implementere landets pengepolitikk, for å sikre prisstabilitet (lav og stabil inflasjon)
* Bidra til et likvid og fungerende pengesystem i Kenya
* Støtte regjeringens økonomiske politikk, herunder målsettingene om vekst og sysselsetting

Samt;
* Formulere og implementere landets valutapolitikk
* Forvalte landets valutareserver og styre lisensieringen av autoriserte valutakontorer
* Arbeide for et fungerende og effektivt betalings-, clearing- og oppgjørssystem i Kenya
* Fungere som regjeringens bank
* Utstede sedler og mynter

## Sentralbanksjef
Pr august 2018 er Patrick Njoroge sentralbanksjef. Han overtok etter Njuguna Ndung'u i juni 2015, etter en kort periode der visesentralbanksjef Haron Sirima fungerte som sentralbanksjef.

Visesentralbanksjef er Sheila M'Mbijjewe.

## Se også
*Liste over verdens sentralbanker

## Referanser


## Eksterne lenker
* 
*
Osland kraftverk

**Osland kraftverk** er et vannkraftverk ved Fuglsetfjorden i Høyanger kommune i Vestland.

Det er et elvekraftverk som utnytter et fall på 143 meter i Oslandselva.

Installert effekt er 750 kW fra en ET peltonturbin. Årsproduksjon er 2 GWh.

## Referanser


## Kilder
* 
* NVE vannkraftdatabase
Belen (kvinnenavn)

**Belen** eller **Belén** er et spansk kvinnenavn. Navnet er svært mye brukt i Argentina.

## Etymologi
*Belén* er en spansk form av Betlehem, navnet på en by i Palestina, kjent for å være fødestedet til kong David og Jesus. Byens navn er avledet via gresk fra hebraisk *beit lachem* (hebraisk: בֵּית לָחֶם), som betyr «brødhuset».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Belén Fernández (f. 1982), amerikansk forfatter
* Belén Rodríguez (f. 1984), argentinsk skuespiller og modell
* Belén Mozo (f. 1988), spansk golfspiller

## Annen bruk av navnet
* Belen, en mannlig rollefigur i  J.R.R. Tolkiens fiktive verden Midgard.

## Referanser


## Eksterne lenker
Libyas sentralbank

**Libyas sentralbank** (engelsk: **Central Bank of Libya**, arabisk: مصرف ليبيا المركزي) er sentralbanken i Libya. 

Sentralbanken ble etablert i 1956, og har hovedkontor i hovedstaden Tripoli. 

## Historie
Libya fikk sin uavhengighet fra Italia 24. desember 1951. FN etablerte i 1951 *Libyan Currency Committee*, for å opprettholde verdien av det libyske pundet som ble innført samme år, samt å innføre denne som felles valuta i alle Libyas fire provinser. Libyan Currency Committee hadde imidlertid ikke alle de oppgavene en sentralbank normalt har; den hadde ikke ansvar for pengemengden og utlån, og hadde ikke ansvar for overvåkning av banknæringen.  

Libyas sentralbank var i drift fra 1. april 1956, og erstattet da Libyan Currency Committee.

I august 2023 kunngjorde banken offisielt fullføringen av gjenforeningen under Elkaber og hans stedfortreder i øst, Maree Raheel.https://www.lemonde.fr/afrique/article/2023/08/21/en-libye-reunification-des-deux-branches-rivales-de-la-banque-centrale_6186060_3212.html.

## Målsetting og hovedoppgaver
Sentralbankens hovedmålsetting er prisstabilitet, dvs lav og stabil inflasjon. Dette målet balanseres mot målet om en bærekraftig økonomisk vekst. 

Andre oppgaver er:
* Utstede landets valuta
* Sørge for stabil valuta
* Forvalte landets valutareserver og kontrollere valutaflyten 
* Regulere kredittmengden, for å gi grunnlag for økonomisk vekst og stabil inflasjon
* Løse innenlandske og utenlandske økonomiske problemer
* Være *lender of last resort*
* Overvåke landets finansnæring 
* Være bank for staten og offentlige institusjoner
* Forvalte og utstede statlige utlån 

## Sentralbanksjef
Pr august 2018 er Saddek Omar Ali Elkaber sentralbanksjef. Han ble utnevnt til sentralbanksjef i desember 2011.

Visesentralbanksjef er Ali M. Elherbi.

## Se også
*Liste over verdens sentralbanker

## Referanser


## Eksterne lenker
* 
*
Rolf Dahlgrün

**Rolf Friedrich Wilhelm Dahlgrün** (født 19. mai 1908 i Hannover, død 19. desember 1969 i Harburg i Hamburg) var en tysk jurist og politiker (FDP). Han var fra 1962 til 1966 Tysklands finansminister.

Rolf Dahlgrün var sønn av en veterinær og naturvitenskapsmann som i mange år hadde ansvaret for Hannovers dyrepark. Etter jusstudiene og videreutdannelse i domstolen arbeidet Rolf Dahlgrün selv i naturforvaltningen med jakt- og viltspørsmål. Senere ble han advokat i en industrivirksomhet i Hamburg. Dahlgrün var medlem av NSDAP fra 1933 til 1945. Under andre verdenskrig tjenestegjorde han som artillerist og nationalsozialistischer Führungsoffizier.

I delstatsforsamlingen Hamburgische Bürgerschaft var han leder av finanskomiteen. Da han i 1957 ble innvalgt til Forbundsdagen ble han medlem av næringskomiteen og leder samme sted i 1962 inntil han gikk inn i regjeringen Adenauer V. 

I regjeringen Erhard var det uenighet mellom på den ene side FDP og Dahlgrün som sto for en utpreget sparepolitikk og på den annen side CDU og Erhard som ønsket en mer ekspansiv finanspolitikk. Da Tyskland opplevde en viss økonomisk tilbakegang ønsket Erhard skatteøkninger. Dahlgrün og hans kolleger i regjeringen avviste dette ønsket, med den følge at koalisjonen mellom FDP og CDU sprakk. Regjeringen ble avløst av Kiesingers storkoalisjon. 

Dahlgrün ble i 1969 visepresident i den tyske avdeling av WWF. 

## Referanser
Ange (navn)

**Ange** er et fransk fornavn som brukes både som mannsnavn og kvinnenavn.

## Etymologi
*Ange* er en fransk form av *[[Angel]]*, som har flere mulige opprinnelser. Det kan være:
* dannet av det latinske etternavnet *Angelus*, «engel»
* dannet av det gammelhøytyske ordet *angil*, for folkeslaget «angler»

## Utbredelse
*Ange* er utbredt både som mannsnavn og kvinnenavn. Navnet er vanlig i mange fransktalende land i Afrika.

|}

|}

## Kjente personer med navnet
Personene i listen er ordnet kronologisk etter fødselsår.
### Menn
* Ange-Jacques Gabriel (1698&ndash;1782), fransk arkitekt
* Ange Leccia (f. 1952), fransk maler
* Ange Postecoglou (f. 1965), australsk tidligere fotballspiller
* Ange Ruzé (f. 1985), fransk skuespiller
* Ange-Freddy Plumain (f. 1995), fransk fotballspiller
### Kvinner
* Ange Mlinko (f. 1969), amerikansk dikter

## Referanser


## Eksterne lenker
Magnus Djupdræt

**Erling Magnus Djupdræt**, også omtalt som Magnus Djupdret (født 16. desember 1920 i Våler i Solør, død 24. september 1942 i Bodø), var en norsk sersjant som falt i kamp mot tyskerne ved det såkalte Glomfjord-raidet.

## Andre verdenskrig
Djupdræt deltok i felttoget i Norge i 1940, og reiste senere til Storbritannia. Han gikk inn i den norske hær i Skottland, og ble i 1941 innrullert i Kompani Linge. Der gjennomgikk han forskjellige spesialkurs. Han deltok i det andre Lofot-raidet i 1941.

Djupdræt og Sverre Granlund var året etter de eneste nordmenn i en styrke av britiske kommandosoldater som aksjonerte i Glomfjord. Under ledelse av kaptein Graeme Black ble soldatene sendt med den franske ubåten «Junon» til Norge og gjennomførte sprengningen av Glomfjord Kraftstasjon den 20. september 1942. Aksjonen hadde kodenavn «operation musketoon» (operasjon muskedunder) men omtales vanligvis som Glomfjord-raidet. Han kom i kamp med tyske vakter og ble livstruende såret av bajonettstikk. Djupdræt ble fraktet til Bodø sykehus hvor han døde to dager senere.

NRK sendte i 2018 en dramadokumentar i tre episoder om Operasjon Muskedunder.

## Bakgrunn
Han var sønn av Ole Høgvold (født 1882) og Anna født Foseid. Fosterforeldre var Enoch og Marie Djupdræt i Fana. Broren, Helge Høgvold, omkom i Sachsenhausen i tysk fangenskap 1942 etter å ha blitt angitt i Norge. Han var nevø av Lars Høgvold som fikk Holmenkollmedaljen i 1916.

## Utmerkelser

Han er omtalt i Roll of Honour 1941-45, og fikk St. Olavsmedaljen med ekegren, Deltagermedaljen med rosett, Haakon VIIs 70-årsmedalje, Krigsmeddaljen og Distinguished Conduct Medal, alt post mortem.

## Referanser



 



## Kilder
* Side 460, *[[Våre falne]]* første bok, Oslo 1948

## Litteratur
* Shofield, Stephen (1964): *Musketoon : Commando Raid. Glomfjord, 1942*, Johnathan Cape, London. Norsk oversettelse: *Operasjon Muskedunder : Glomfjord-raidet i 1942*, Gyldendal, Oslo, 1965.
* Jensen, Erling; Ratvik, Per og Ulstein, Ragnar (1948): *Kompani Linge  : Første bind*, Gyldendal, Oslo, s. 152-156
* Gulbransen, Per (1997): *Sverre Granlund og Operasjon Muskedunder*, Sverre Granlunds etterretnings- og motstandsarbeid i Nord-Norge/Trøndelag 1940-43 og hans innsats under Operasjon Muskedunder
Katinka Haltvik

**Katinka Haltvik** (født **Blåsmo**; 18. juli 1991 i Trondheim) er en norsk håndballspiller som spiller både håndball og beachhåndball.

Hun gikk fra Gjerpen til Aker Topphåndball foran 2016/17-sesongen.

Hun er datter til Trine Haltvik.

## Karriere
Haltvik debuterte for Byåsen i elitedivisjonen i 2008. Fra sesongen 2010/11 spilte hun for Selbu IL. I 2014 gikk hun til Oppsal IL, der hun spilte i 2014/15-sesongen.

Hun deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med dét bronse i VM. Senere samme år, i månedsskiftet oktober/november, deltok hun også på Skrim Kongsbergs lag som vant EHF Beach Championship (Beach Handball Champions Cup) på Gran Canaria. Skrim slo Detono Zagreb 2–1 i finalen.

Hun ble tatt ut til EM i beachhåndball 2015 i Lloret de Mar i Spania. Norge spilte seg der fram til finalen med kun ett tap – mot Russland i hovedrunden. I finalen møtte de EM-favoritt Ungarn, og tapte 1–2 på shootout, og endte dermed med sølv i dette mesterskapet. Norge kvalifiserte seg gjennom denne plasseringen også til VM i beachhåndball 2016.

I januar 2015 signerte hun for Gjerpen Håndball, og Gjerpen endte på syvendeplass i 1. divisjon i sesongen 2014/15 og tredjeplass i sesongen 2015/16. Hun vant NM i beachhåndball 2016 sammen med Utleira IL, der de slo Skrim 2–0 i finalen.

Hun deltok i VM i beachhåndball 2016 i Budapest, der Norge tok bronse etter seier 2–1 over Ungarn i bronsefinalen, der Haltvik scoret åtte poeng. Foran 2016/17-sesongen gikk hun til det nystiftede laget Aker Topphåndball, .

Hun deltok igjen i EM i beachhåndball 2017 i Zagreb, der Norge vant mesterskapet, etter å ha slått Polen 2–0 i finalen. Haltvik scoret fire mål i finalen. Hun deltok også i Verdenslekene 2017, der Norge kom på fjerdeplass, og hun deltok i VM i beachhåndball 2018, der Norge fikk sølv etter at de tapte finalen mot Hellas, på shootout. 

Haltvik deltok i EM i beachåndball 2021 i Varna, Bulgaria, som endte med en fjerdeplass. Oppmerksomheten var kanskje mest knyttet til at beachhåndballjentene valgte å spille med shorts, istedenfor de omstridte trusene. Dette medførte en bot på 1 500£. I ettertid er det mange som har tilbudt seg å betale boten, deriblant artisten P!nk. 

Til vanlig jobber Haltvik i det forretningsjuridiske advokatfirmaet Schjødt, hvor hun innehar tittelen *Legal Services Assistant*.   

## Referanser


## Eksterne lenker
* Profil hos Norsk Topphåndball
* Presentasjon hos Aker Topphåndball
Slaget ved Dobro Pole

**Slaget ved Dobro Pole** på Makedoniafronten var en trefning slag mellom en fransk-serbisk hær og en bulgarsk forsvarsstyrke med tysk assistanse den 15. september 1918. Dette slaget var en del av ententemaktenes Vardaroffensiv som lykkes i å skape et gjennombrudd og tvinge de bulgarske forsvarerne på retrett.
## Slaget
Mot en alliert hær på 75 bataljoner holdt de bulgarske styrkene på 26 bataljoner stand i sine forsvarstillinger på Dobro Pole, som hadde vært okkupert siden 1915, da Serbia ble underlagt sentralmaktenes okkupasjon. Majoriteten av de allierte styrkene besto av den 122. franske infanteridivisjon, 17. fransk koloniinfanteridivisjon og den serbiske Shumadiadivisjonen i den første angrepsbølge og to andre serbiske divisjoner i neste angrepsbølge. Ferdinand I hadde besluttet at de bulgarske styrkene skulle bli stående da et tungt bombardement startet den 14. september. Maskingeværkompaniene, 2. og 3. bulgarske infanteridivisjon måtte dermed bli stående i sine befestninger mot den allierte stormen som brøt gjennom på flere steder.

Fra 15. til 19. september måtte de bulgarske forsvarerne bli stående i møte med de allierte angrepene som strategisk sett hadde avskåret dem fra resten av forsvarslinjen, men til tross for oppfordringer om å overgi seg i den håpløse situasjonen nektet de å gi opp. Istedenfor begynte bulgarenre å trekke seg ut under en stadig mer kaotisk retrett.
## Mytteriet
Etter at det var blitt åpenbart at nederlagets stund var kommet, samtidig som moralen blant de bulgarske soldatene nådde bunnen, begynte store de å forlate sine poster i stort antall, mens andre valgte å begå mytteri. Mytteristene marsjerte mot hovedstaden Sofia, men ble stoppet og spredt med vold av bulgarske lojalister og tyske tropper. Til tross for dette valgt en del av forsvarerne å bli stående, noe som gav dem en kortvarig seier under det tredje slaget ved Doiran den 19. september.
## Etterspillet
Ententemaktene nådde de bulgarske grensene da myndighetene i Sofia valgt å kapitulere uten å bli hærtatt.
## Referanser

## Litteratur
* Richard Hall, *Balkan Breakthrought: The Battle of Dobro Pole 1918*, Indiana University Press, 2010, ISBN 978-0-253-35452-5
Kathrine Hjelmeland

**Kathrine Hjelmeland** (født 27. oktober 1987 i Trondheim) er en norsk tidligere håndballmålvakt, som spilte både håndball og strandhåndball. Hun har medaljer fra både EM og VM i strandhåndball.

## Karriere
### Klubb
Hjelmeland spilte for  fram til 2010, men ga seg etter 2009/10-sesongen. Samme høst gjorde hun imidlertid comeback, og begynte å spille for  i Trondheim. Hun tok to års pause fra håndball fram til høsten 2013, da hun begynte å spille for , og spilte der i 1. divisjon under 2013/14-sesongen. 

### Landslag
Hun deltok ved EM i strandhåndball 2006. Norge kom der på 5.-plass. I 2007 deltok hun på det norske laget som fikk bronse ved EM i strandhåndball 2007 i Italia. Året etter deltok hun ved VM i strandhåndball 2008 i Cádiz i Spania, der Norge kom på 6.-plass. 

Ved EM i strandhåndball 2009 fikk Norge sølv, etter at de tapte 1-2 for Italia i finalen. De vant finalen mot Danmark 2-0 ved VM i strandhåndball 2010, med Hjelmeland på laget, og ble med det verdensmestere i strandhåndball. 

Hun deltok igjen på det norske laget som spilte ved VM i strandhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1-2 mot Brasil, og måtte spille bronsefinale. I bronsefinalen slo de Ukraina 2-1, og vant med det bronse i VM.

## Referanser


## Eksterne lenker
*
Det tredje slaget ved Doiran

**Det tredje slaget ved Doiran** fra 18. september til 19. september 1918 på Makedoniafronten besto av et angrep av de britisk-greske styrkene på de bulgarske stillingene som ble holdt av den første bulgarske armeen ved Dojransjøen. Mens serberne og franskmennene gikk på offensiven i et vestlig fremstøt oppover Vardardalen, skulle britene med gresk hjelp for tredje gang prøve å erobre de sterke bulgarske forsvarsposisjoner ovenfor byen Thessaloniki i høyt terreng rundt innsjøen. For tredje gang ble britene slått tilbake med store tap, men bulgarerne måtte senere forlate sine stillinger.
## Referanser

## Litteratur
* Wakefield og Moody, *Under the Devil' s Eye; Britain's Forgotten Army in Salonika, 1915-1918*
## Se også
*Det første slaget ved Doiran (1916)
*Det andre slaget ved Doiran (1917)
Det andre slaget ved Doiran

**Det andre slaget ved Doiran** i 22. april til 8. mai 1917 var et alliert forsøk på å ta de strategisk viktige områdene rundt innsjøen Dojran som lå i høyt terreng over den greske havnebyen Thessaloniki. Den allierte kommandostaben i Thessaloniki ønsket en gjennombruddoffensiv i Vardardalen og ved Dojransjøen, så erobringen av de bulgarske forsvarsstillingene ved innsjøen var viktig. Men bulgarerne observerte de allierte forberedelsene og forsterket sitt forsvar i forveien. Resultatet ble et blodig skyttergravslag hvor de britiske angriperne ble stoppet av et dødbringende forsvar.
## Se også
* Det første slaget ved Doiran (1916)
* Det tredje slaget ved Doiran (1918)
## Referanser

## Litteratur
* Richard C. Hall; *Balkan Breakthrough - The Battle of Dobro Pole 1918*, 2010 Indiana University Press, ISBN 978-0-253-35452-5
* Alan Wakefield & Simon Moody, *Under the Devil's eye - Britains's Forgotten Army at Salonika 1915-1918*, 2004, ISBN 0-7509-3537-5
Nada

**Nada** er et kvinnenavn med flere forskjellige opprinnelser. Det brukes hovedsakelig i land med sør-slavisk eller arabisk språk. *Naďa* er et relatert tsjekkisk navn.

## Etymologi
*Nada* (arabisk: ) er et arabisk kvinnenavn som betyr «raushet» eller «dugg».
*Nada* (serbisk og makedonsk: Нада) er et sør-slavisk kvinnenavn som betyr «håp».
*Naďa* er en tsjekkisk kortform av *Naděžda*, den tsjekkiske formen av det russiske, bulgarske og makedonske navnet *[[Nadezjda]]* som betyr «håp».

Merk at ordet *nada* finnes i mange språk og betyr blant annet «ingenting» på spansk og portugisisk, «ringe» på swahili, «svulme opp» på tagalog, «gave» på tsjekkisk og slovakisk og «gi» på polsk.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Nada al-Ahdal, yemensk aktivist

## Referanser


## Eksterne lenker
Vardaroffensiven

**Vardaroffensiven** startet den 14. september 1918 etter langvarige forberedelser av de allierte styrkene på Makedoniafronten mot det bulgarske forsvaret i Vardardalen i det makedonske landskapet. Etter flere års stillstand klarte de allierte å bryte gjennom, og offensiven fortsatte fram til 29. september, da de bulgarske myndighetene sto overfor et totalt nederlag og valgte å kapitulere. 
## Se også
*Slaget ved Dobro Pole
*Det tredje slaget ved Doiran
## Litteratur
* Richard Hall, *Balkan Breakthrought: The Battle of Dobro Pole 1918* Indiana University Press, 2010, ISBN 0-253-35452-8
* Thomas, Nigel; Babac, Dusan. *Armies in the Balkans 1914-18* Osprey Publishing, 2001, ISBN 978-1-84176-194-7
Pjotr Gorlov

**Pjotr Nikolajevitsj Gorlov** (russisk: Пётр Николаевич Горлов, født 11. mai 1839 i Irkutsk, død 20. november 1915 i Petrograd) var en geolog og ingeniør som utforsket mange av kull- og malmområdene i Donbasregionen i Ukraina. Hsn ble grunnleggeren av byen Horlivka; byen har et monument til hans minne.

## Referanser


## Eksterne lenker
* Article with picture of the monument
Det første slaget ved Doiran

**Det første slaget ved Doiran** 9. til 18. august 1916 var den første av tre allierte offensiver mot de bulgarske forsvarsposisjonene rundt innsjøen Dojran som ligger på høyere terreng over den greske havnebyen Thessaloniki, som en vital del av Makedoniafronten under den første verdenskrigen. De bulgarske forsvarerne kunne se ned på landskapet rundt havnebyen, derfor var det viktig for de allierte styrkene å nøytralisere denne beliggenheten.

Angrepet begynte den 9. august, da tre franske og én britisk divisjon på  mann med tungt artilleristøtte angrep forsvarsverkene som ble holdt av den bulgarske 2. thrakiske infanteridivisjon. Det viste seg at de bulgarske forsvarsstillingene nærmest var uinntagelige, og selv mindre vinninger var kun mulige til en høy pris.

## Se også
* Det andre slaget ved Doiran
* Det tredje slaget ved Doiran
## Referanser

## Litteratur
* Alan Wakefield & Simon Moody, *Under the Devil's Eye - Britain's Forgotten Army at Salonika 1915-1918*, 2004, ISBN 0-7509-3537-5
* Richard C. Hall, *Balkan Breakthrough - The Battle of Dopro Pole 1918*, 2010, Indiana University Press, ISBN 978-0-253-35452-5
Christina Hammer

**Christina Hammer** (født 16. august 1990 i Novodolinskij, Karaganda, Kasakhstan) er en tysk kvinnelig profesjonell bokser, som vokste opp i Dortmund, lever hovedsakelig i Magdeburg og trener med klubben Sport Events Steinforth..

## Karriere
12. september 2009 fikk Hammer sin proffdebut mot tyske Melisa Koktar. 23. oktober 2010 slo hun WBO-verdensmester Teresa Perozzi fra Bermuda i den tyske byen Riesa. Etter å ha sikret seg WBO-tittelen, vant Hammer WBF-tittelen 18. februar 2011 etter å ha slått ungarske Diana Kiss i Ljubljana. Hammer forsvarte 27. mai 2011 både WBO- og WBF-tittelen mot svenske Maria Lindberg over 10 runder.

26. juni 2014 ble hun tilkjent seieren i kampen mot franske Anne Sophie Mathis, etter at Mathis ble diskvalifisert for angivelig å ha slått Hammer i bakhodet. Både Cecilia Brækhus og Viasat-ekspert Thomas Hansvoll kommenterte at Mathis burde blitt tilkjent seieren, ettersom slaget var lovlig mot tinningen.

## Referanser


## Eksterne lenker
* 
*
D’Entrecasteaux-revene

**d'Entrecasteaux-revene** (fransk: *récifs d'Entrecasteaux*) er en gruppe atoller og rev nordvest for Ny-Caledonia i Sør-Stillehavet. Revene tilhører Frankrike.

## Naturforhold
Gruppen består av to større atoller, Huon og Surprise eller Fabre, to ytre barriererev, samt to mindre rev. En 64 km vid passasje, kalt Grand Passage, skiller d'Entrecasteaux-revene fra Ny-Caledonias barriererev.

Suppeskilpadde yngler på Huon og Surprise. 

I havet ved revene er det talt 295 arter fisk. Kommersielle fiskeslag utgjør nesten 75 % av total biomasse. Blant fiskene er det registrert 47 arter jomfrufisker (Pomacentridae), 42 arter leppefisker (Labridae), 26 arter skjellfinnefisker (Chaetodontidae), 26 arter kirurgfisker (Acanthuridae), 19 arter papegøyefisker (Scaridae) og 19 arter i familien Serranidae. Videre finnes andre fiskearter, som *[[Caranx ignobilis]]*, *[[Gymnosarda unicolor]]* og napoleonfisk (*Cheilinus undulatus*).

I havet omkring finnes haier: Grå revhai (*Carcharhinus amblyrhynchos*), hvittippet glatthai (*Triaenodon obesus*), sølvspisshai (*Carcharhinus albimarginatus*) og svarttippet revhai (*Carcharhinus melanopterus*) er observert.

d'Entrecasteaux-revene har et rikt fugleliv med arter som storfregattfugl (*Fregata minor*), småfregattfugl (*Fregata ariel*), maskesule (*Sula dactylatra*), brunsule (*Sula leucogaster*), rødfotsule (*Sula sula*), rødhaletropikkfugl (*Phaethon rubricauda*), brunnoddy (*Anous stolidus*), smånoddy (*Anous tenuirostris*), båndrikse (*Rallus philippensis*), hinduterne (*Thalasseus bergii*, tidl. *Sterna bergii*) og sotterne (*Onychoprion fuscatus*, tidl. *Sterna fuscata*). 

Plantelivet består av 70 arter, 36 % av dem introdusert.

Menneskelig virksomhet brakte rotter og mus til øyene. Disse ble utryddet på Surprise etter at tiltak ble satt i verk i 2005.

Området ble oppført på UNESCOs verdensarvliste i 2008 og gjort til naturpark i 2013.

## Historie
Før europeernes ankomst i Stillehavet ble atollen trolig besøkt av fiskere fra Bélep-øyene. Den ble først kjent av europeere i 1792, da den franske kontreadmiral Antoine Bruny d'Entrecasteaux' ekspedisjon kom til stedet.

I 1883 ble det gitt konsesjon for utvinning av guano. Fra 1910 til 1928 hentet Austral Guano Company ut  tonn guano fra Surprise, Fabre og Le Leizour. Rester etter guanodriften finnes fortsatt.

## Referanser
Huon

**Huon** (fransk: *atoll de Huon*) er en atoll i d'Entrecasteaux-revene i Ny-Caledonia i Sør-Stillehavet. Den ligger nordvest for Grande Terre. Like sør for Huon ligger atollen Surprise.

## Naturforhold
Den største øya i atollen er 2,8 km lang og 100 meter på det bredeste. Høyeste punkt er 8 moh. 

Det er sparsomt med vegetasjon, for det meste gras (*[[Lepturus]]*) sammen med *[[Boerhavia]]* og *[[Coronopus integrifolius]]*. På midtvollen vokser det også *[[Thuarea involuta]]* og *[[Stenotaphrum micranthum]]*, samt *[[Achyranthes]]*.

Atollen er hekkested for fugl, blant annet sotterne (*Onychoprion fuscatus*). Suppeskilpadde formerer seg også på Huon, der egg legges mellom desember og mars.

## Referanser
Almazna

**Almazna** (ukrainsk Алмазна, russisk Алмазная, *Almaznaja*) er en liten by i Luhansk oblast i Ukraina. Byen har  innbyggere () og dekker et areal på .

## Referanser


## Eksterne lenker
*
Surprise

**Surprise** (fransk: *atoll de la Surprise*) er en atoll i d'Entrecasteaux-revene i Ny-Caledonia i Sør-Stillehavet. Den ligger nordvest for Grande Terre. Like nord for Surprise ligger atollen Huon.

## Naturforhold
Atollen består av flere mindre øyer, der de største er Surprise, Fabre og Le Leizour. Den største av disse er Surprise, som måler 680 ganger 380 meter.

I tillegg til gras og lave vekster i strandsonen, som *[[Coronopus integrifolius]]*, *[[Thuarea involuta]]* og *[[Triumfetta procumbens]]*, er det vegetasjon med trær og busker, bregner og lianer. Det finnes Heliotropium foertherianum, Suriana maritima, *[[Scaevola taccada]]*, *[[Pisonia grandis]]*, *[[Leucaena leucocephala]]*, *[[Cordia subcordata]]* og *[[Hibiscus tiliaceus]]*. Videre vokser det kokospalmer.

## Guano
I 1883 ble det gitt konsesjon for utvinning av guano. Selskapet Austral Guano Company med hovedkontor i Auckland på New Zealand sto for guanodriften. Fra 1910 til 1928 ble det hentet ut  tonn guano fra Surprise og nærliggende øyer. Rester etter guanodriften finnes fortsatt.

## Referanser
Chesterfieldøyene

**Chesterfieldøyene** (fransk: ***Îles Chesterfield***) er en atoll med elleve koralløyer som tilhører det franske området Ny-Caledonia. Øygruppen ligger i Korallhavet vest for Ny-Caledonia. Landarealet utgjør 10 km². Chesterfieldøyene inngår i Korallhavet naturpark. I sør ligger Bellona-revene.

## Naturgeografi

Atollen har en maksimal diameter på 344 km og strekker seg over et område på 4765 km². Atollen består av elleve mindre øyer, blant andre Bampton, Reynard, Longue, Loop, Skeleton, Avon nord, Avon sud og Tortue. Chesterfieldøyene er et viktig miljø for fugler og skilpadder. Atollen ligger isolert, men i et område med skipstrafikk mellom Australia, Ny-Caledonia og Vanuatu.

Atollen er tilholdssted for suppeskilpadde.

Flere fuglearter hekker på øyene. En endemisk underart av alveterne (*Sternula nereis exsul*) finnes i begrenset antall. Blant artene som er registrert er fregattfugler, brunsule (*Sula leucogaster*), maskesule (*Sula dactylatra*), rødfotsule (*Sula sula*), sotterne (*Onychoprion fuscatus*) og båndrikse (*Gallirallus philippensis*).

Introduserte arter utgjør et miljøproblem. Det gjelder termitter, maurartene *[[Wasmannia auropunctata]]* og *[[Solenopsis geminata]]*, samt husmus (*Mus musculus*).
 
## Referanser
Kreminna

**Kreminna** (ukrainsk: Кремінна, russisk: Кременная, *Kremennaja*) er en by i Luhansk oblast i Ukraina. Byen har omkring 25&nbsp;000 innbyggere (2011). Den ble grunnlagt i 1733 og fikk bystatus i 1938.

Fra april til november 1918 var byen okkupert av østerriksk-tyske styrker.

Den 28. oktober 1938 fikk Kreminna bystatus. Den 10. juli 1942 ble den okkupert av Wehrmacht, og den 31. januar 1943, etter harde klamper, befridd av Den røde armé.

Under Russlands invasjon av Ukraina ble Kreminna invadert av Russlands væpnede styrker i april 2022.

## Referanser


## Eksterne lenker
*
Hultafors Group AB

**Hultafors Group AB** er et svensk selskap som eier verktøyprodusenten Hultafors, arbeidsklærprodusenten Snickers Workwear og stigeprodusenten Wibe Ladders. Selskapet har 11 000 utsalgsteder i 37 land.

## Historie
Det hele startet i 1883 i Hultafors i Sverige da Karl-Hilmer Johansson Kollén fant på en ny måte å få Sverige inn i det metriske system. Den nye måleinnretningen var tomme- eller meterstokken, som ble selve ryggraden til Hultafors AB. Fra 1980-tallet har Hultafors vokst mye og blitt et internasjonalt selskap. I 1990-tallet kjøpte Hultafors AB opp Tors Hammare og på 2000-tallet kjøpte de opp  Dansk Stålindustri, den tyske meterstokkprodusenten Präsident og Fisco Tools i England. Etter at de kjøpte opp Snicckers Workwear og Wibe Ladders ble Hultafors Group AB grunnlagt i 2006 og eies av Sweedish Investment Latour AB.

## [[Hultafors (selskap)|Hultafors]]
Startet i 1883 av Karl-Hilmer Johansson Kollén i Hultafors i Sverige og produserer verktøy som hammere, meterstokker, vinkler, målebånd, tømmermanns blyanter, stemjern m.m.

## Snickers Workwear
Selskapet startet i 1975 av en elektriker med navn av Matti Viio som klaget på arbeidsklærne han måtte jobbe i som ikke var gode nok. Det var ingen som lyttet på han og han gikk hjem fra en arbeidsdag og valgte å designe sine egne arbeidsklær. Han visste lite om at dette var revolusjonerende arbeidstøy, så i dag er dette et europeisk varemerke som eies av Hultafors Group AB. I dag produserer Snickers Workwear arbeidsbukser, arbeidsjakker, arbeidshansker, belter, vernesko og belter.

## Wibe Ladders
Stigeprodusenten startet i 1929 i Mora i Sverige og de første stigene til Wibe Ladders ble produsert allerede da. Det var den første stigen noensinne som var produsert av stålrør, bak oppfinnelsen står  oppfinneren Anders Wikstrand. Sammen med finansmannen Victor Berg la han grunnlaget for selskapet. I årene etter ble det gjort enn rekke oppkjøp. Produksjonen ble flyttet ut fra Mora og ble seinere kjøpt opp av Hultafors Group AB. I dag produserer de blant annet yrkesstiger, arbeidsbukker og stilaser til håndverkere.

## Selskaper innen Hultafors Group AB

* Hultafors
* Snickers Workwear
* Wibe Ladders
* Tors Hammare
* Hults Bruk
* Präsident
* Fisco Tools
* Dansk Stålindustri

## Kilder
* http://www.hultaforsgroup.no/om-oss/om-selskapet/ 
* http://www.hultaforsgroup.no/om-oss/historie/ 
* http://www.hultafors.no/om-oss/historie/ 
* http://www.snickersworkwear.no/om-oss/historie/ 
* http://www.wibeladders.no/om-oss/historie/
Astrolabe-revene

:*For revet på New Zealand, se [[Astrolabe Reef]]*

**Astrolabe-revene** (fransk: ***récifs de l’Astrolabe***) er to rev nordvest for Beautemps-Beaupré og Ouvéa i Loyautéøyene i Ny-Caledonia i Sør-Stillehavet. Astrolabe-revene er en del av Korallhavet naturpark.

Det ene revet er 19 km langt, det andre 11 km. Revene er plassert i retning nordøst-sørvest.

Revene ble oppdaget i 1827 av en fransk ekspedisjon ledet av Jules Dumont d'Urville på skipet «L'Astrolabe».

## Referanser
Île Beautemps-Beaupré

**Île Beautemps-Beaupré** er en atoll nord for Ouvéa i Loyautéøyene i Ny-Caledonia. Atollen dekker 120 km². Nord for Beautemps-Beaupré ligger Astrolabe-revene.

I likhet med naboatollen Ouvéa har Beautemps-Beaupré skrånende form der den østlige delen er høyest, mens den vestlige delen ligger under havets overflate. Høyeste punkt på Beautemps-Beaupré når ved lavvann en høyde på 4 meter.

Antoine Bruny d'Entrecasteaux' ekspedisjon besøkte atollen i 1793. Charles-François Beautemps-Beaupré var hydrograf på denne ekspedisjonen.

## Referanser
Avdijivka

**Avdijivka** (ukrainsk: Авдіївка, russisk: Авдеевка - *Avdejevka*) er en by i Donetsk oblast i Ukraina. Byen ble grunnlagt i 1778 og er dermed en av de eldste i Donbas.

Avdijivka var under midlertidig kontroll av Folkerepublikken Donetsk våren 2014, før den ukrainske hæren gjeninntok byen. Byen gjennomgikk harde kamper igjen i 2017. Under Russlands invasjon av Ukraina 2022 ble det meste av byen ødelagt.

Byen har et stort produksjonsanlegg for koks. Det ble hardt skadd under angrep både i 2014 og 2022/2023.

Per 1. januar 2022 hadde byen 31 392 innbyggere. Under Russlands invasjon ble antallet redusert til rundt 2500 i august 2022.

## Referanser


## Eksterne lenker
* 
* Koksanleggets hjemmeside